b'\n_START_ARTICLE_\nOthnielia\n_START_SECTION_\nPrimjerci\n_START_PARAGRAPH_\nU Galtonovom istra\xc5\xbeivanju obuhva\xc4\x87eni su samo holotipni primjerak roda Othnielia i jo\xc5\xa1 dva nepotpuna kostura, zbog \xc4\x8dega nije sigurno kamo pripadaju jo\xc5\xa1 neki kosturi koji se spominju u literaturi. Me\xc4\x91u njih spadaju i gotovo potpun primjerak u muzeju u Aathalu (Seegr\xc3\xa4benu) nazvan "Barbara", te jedna donja \xc4\x8deljust (MWC 5822, priklju\xc4\x8dena vrsti O. rex). S obzirom na to da je Galton smatrao da je rod Othnielia nomen dubium, ti drugi primjerci ne bi se mogli priklju\xc4\x8diti tom rodu.\n_START_SECTION_\nDMNH 21716\n_START_PARAGRAPH_\nKathleen Brill i Kenneth Carpenter su u formaciji Morrison kod Garden Parka (Colorado) prona\xc5\xa1li ostatke mladunca ornitopoda, koji mo\xc5\xbeda pripadaju vrsti Othnielia rex. Taj primjerak smatra se mladuncem zbog malenih kostiju, nespojenih kralje\xc5\xbeni\xc4\x8dkih lukova (arcus vertebrae), te stoga \xc5\xa1to su krajevi dugih kostiju "spu\xc5\xbevasti i ne sasvim formirani". Taj primjerak katalogiran je kao DMNH 21716. Bio je okru\xc5\xbeen s pet blokova kestenjastog pje\xc5\xa1\xc4\x8dara. Ako taj primjerak zaista pripada vrsti O. rex, onda je za tre\xc4\x87inu manji od bilo kojeg poznatog odraslog primjerka. Njegova starosna dob, me\xc4\x91utim, nije see mogla odrediti zato \xc5\xa1to nikada nisu prona\xc4\x91ena jaja ili tek izlegli primjerci roda Othnielia.'